Valvoja

Valvoja oli suomalainen aikakausjulkaisu, joka ilmestyi 1880–1922 ensin Werner Söderströmin, sitten Otavan kustantamana. Siihen yhdistettiin vuonna 1906 ilmestymisen aloittanut aikakausjulkaisu Aika, ja lehti ilmestyi vuodet 1923–1943 nimellä Valvoja-Aika. Aika pudotettiin nimestä pois, ja nimellä Valvoja se ilmestyi jälleen vuodet 1944–1968, ja sen julkaisija oli Valvoja-Ajan kannatusyhdistys. Vuodesta 1969 se yhdistettiin Suomalaiseen Suomeen, jolloin lehden nimeksi tuli Suomalainen Suomi-Valvoja ja sitä julkaisivat yhdessä Suomalaisuuden liitto ry ja Valvoja-Ajan kannatusyhdistys ry, ja sen kustantaja oli Valiolehdet, myöhemmin Yhtyneet kuvalehdet. Vuosina 1970–1973 lehteä julkaistiin nimellä Aika, ja vuonna 1973 lehden seuraajaksi perustettiin Kanava, jota julkaisee nyttemmin Otavamedia. 

Lehden perustajia olivat O. E. Tudeer, Valfrid VaseniusNba.fi  ja Volmari Porkka Ilmari Heikinheimo, 1955. Suomen elämäkerrasto. Helsinki: WSOY. Sivu 591.. Lehti oli linjaltaan nuorsuomalainen.Suomen kirjallisuus 1880-luvulta 1930-luvun loppuun Lehti toi esiin 1880-luvulle tunnusomaisia aatteita, joista keskeisimpiin kuului naisemansipaatio.Hs.fi, Alkuluku: Matti Klinge: Kaukana ja kotona  Tudeer ja Vasenius olivat olleet perustamassa naisjärjestö UnioniaMateriaalit.internetix.fi.

Lehdet vuosilta 1880–1922 ovat Kansalliskirjastossa mikrofilmikopiona ja Kansalliskirjaston digitoiduissa aineistoissa osana aikakauslehtien kokoelmaa.http://digi.kansalliskirjasto.fi/aikakausi/titles/fk03927

Päätoimittajat
 J. R. Danielson 1881–1884
 Thiodolf Rein 1885–1887
 E. G. Palmén 1888–1891
 O. E. Tudeer, perustaja, toimituksen jäsen 1880–1897 ja lehden päätoimittaja 1892–1896.
 E. N. Setälä 1897–1905
 Zachris Castrén 1906–1908
 Helmi Setälä 1909–1910
 K. S. Laurila 1911–1913
 Zachris Castrén 1914–1919
 L. O. Tudeer 1921–1922
 Edwin Linkomies 1923–1931
 Rafael Koskimies 1932–1941
 V. A. Koskenniemi 1942–1954
 Edwin Linkomies 1955–1963
 Annamari Sarajas 1963–1964
 Yrjö Blomstedt 1965–

 Lähteet 

Luokka:Ilmestymästä lakanneet suomalaiset aikakauslehdet
Luokka:Suomalaiset kulttuurilehdet